પાટનગરને દબાણમુક્ત કરવા તંત્રએ કમર કસી છે અને ડિમોલીશનની કામગીરી વાજતે ગાજતે સેક્ટર 24માં પહોંચી છે. જેટીપી શ્રીદેવી પટેલે જણાવ્યું કે મોટા ભાગના લાભાર્થીએ માર્જીનની જગ્યામાં બાંધકામ કરીને મકાનમાં 1થી 3 રૂમ વધારાના બનાવી નાખ્યા છે. કેટલાક હિમતવાન મકાનમાલિકોએ તો સર્વિસ રોડને પુરેપુરો દબાવીને ત્યાં સુધી મકાન ખેંચી લીધા છે. અંદરની શેરીઓમાં જે 6 મીટર પહોળાઇના માર્ગ રખાયા હતા તેના બદલે અહીં સાંકડી ગલીઓ 2થી 3 મીટરની બની ગઇ છે. આદર્શનગરમાં પણ 400 મકાન માલિકોને જાતે ગેરકાયદે બાંધકામ તોડી પાડવા કહી દેવાયુ છે.